Ουπουαούτ
Ο Ουπουαούτ, ή Ουεπουάουτ, ή Ουεπουαούτ, ή Ουεπουαουέτ ή Απχέρου ή Οφόις -όπως μεταγράφηκε στην Αρχαιοελληνική η αιγυπτιακή λέξη είναι θεός της αιγυπτιακής μυθολογίας με κεφαλή λύκου ή τσακαλιού, αν και θεόμορφος παρουσιάζεται μόνον ο Άνουβις, με τον οποίο δεν πρέπει να συγχέεται ο Ουπουαούτ. Η λέξεις "ουπ ουαούτ" σημαίνουν «εκείνος που ανοίγει τους δρόμους προς τη Δύση». Σε προϊστορικά ανάγλυφα απεικονίζεται ως θεός-λύκος, καθοδηγητής των πολεμιστών της φυλής. Με τον ίδιο τρόπο απεικονίζεται κατά την «κύρια πομπή του του Ουπ ουαούτ» να οδηγεί, πάνω σε μεγάλη ασπίδα, την πομπή των οσιρικών εορτών. Εμφανίζεται ενίοτε να οδηγεί τη βάρκα του Ήλιου στο νυχτερινό ταξίδι της, αλλά και τη βάρκα του Όσιρι ή να τη σύρει προς τον νότιο και τον βόρειο ουρανό.

Αρχαίος πολεμικός θεός, λατρεύτηκε επίσης ως θεός των νεκρών, ιδίως στην Άβυδο, όπου, πριν αντικατασταθεί από τον Όσιρι, ήταν κύριος της Νεκρόπολης με την επωνυμία "Χεντ Αμεντί", (εκείνος που προΐσταται της Δύσης).

Τοπικός θεός της Aσυούτ, της Λυκοπόλης των Ελλήνων, ο Ουπουαούτ εισήλθε πολύ αργά στον οσιρικό μύθο ως σύμμαχος του Όσιρι. Υπήρξε μαζί με τον Άνουβι κύριος συνεργάτης του Όσιρι στην εκστρατεία για την κατάκτηση του κόσμου. Σε νεότερες εποχές και οι δύο θεότητες απεικονίζονταν με στρατιωτική ενδυμασία. Σε μεταγενέστερες περιόδους ο Ουπουαούτ θεωρείται γιος του Όσιρι ή μορφή του. Στην οσιρική μορφή του αποκαλείται "Σεκχεμτάουι", Ισχύς των Δύο Χωρών, υιοθετώντας με αυτόν τον τρόπο το σύμβολο της ένωσης Άνω και Κάτω Αιγύπτου.
Q35497
Αρχαιοελληνική
Concept
Q50868
αιγυπτιακή
Concept
Q205740
αιγυπτιακής μυθολογίας
Concept
Q18498
λύκου
Concept
Q125525
τσακαλιού
Concept
Q47534
Άνουβις
MISC
Q11756
προϊστορικά
Concept
Q192268
Άβυδο
LOC
Q200141
Νεκρόπολης
Concept
Q29962
Λυκοπόλης
LOC
Q12827256
μύθο
Concept
Q46491
Όσιρι
MISC
Q372560
Ουπουαούτ
MISC
Q372560
Ουπουαούτ
MISC
Q372560
Ουπουαούτ
MISC
Q372560
Ουπουαούτ
MISC
part of
part of
part of